jkorsvik/nowiki_second_scrape_merged huggingface dataset:
Hammurabis lover

Hammurabis lover er en gammelbabylonsk lovsamling, en av verdens mest kjente. Den ble funnet under utgravningen av det gamle Susa ved årsskiftet 1902, og er et av de merkeligste funnene fra den gamle babylonske kulturen.
Lovene er meislet inn i kileskrifttegn på et monument av hard sort dioritt. Monumentet er 2,25 meter høyt, 1,90 meter i omfang ved foten og 1,65 meter bred på toppen. Dette er den lengste og best bevarte kileskriftteksten man noen gang har funnet. Det er også hugget inn et bilde av solguden Sjamasj, som også var den guddommelige dommeren, som sitter på en trone og overleverer lovene til Hammurabi. Innskriften løper i seksten parallelle kolonner på forsiden og 28 på baksiden av monumentet.
Lovene utgjør ca. 282 paragrafer. Fem kolonner er hugget bort, noe som gjør at 35 paragrafer har gått tapt. Noen av disse kan allikevel rekonstrueres ved hjelp av leirtavler fra Assurbanipals bibliotek.


== Oversettelse ==
Leonard William King: Letters and Inscriptions of Hammurabi, 3 vols. (1898–1900)


== Referanser ==


== Litteratur ==
Driver, G.R. & J.C. Miles (2007). The Babylonian Laws. Eugene: Wipf and Stock. ISBN 1-55635-229-8. 
Roth, Martha T. (1997). Law Collections from Mesopotamia and Asia Minor. Atlanta: Scholars Press. ISBN 0-7885-0378-2. 
Bryant, Tamera (2005). The Life & Times of Hammurabi. Bear: Mitchell Lane Publishers. ISBN 978-1-58415-338-2. 
Mieroop, Marc (2004). King Hammurabi of Babylon: a Biography. Cambridge: Blackwell Publishers. ISBN 978-1-4051-2660-1. 
Hammurabi, King (2000). The Oldest Code of Laws in the World. City: Lawbook Exchange Ltd. ISBN 978-1-58477-061-9. 
Falkenstein, A. (1956–57). Die neusumerischen Gerichtsurkunden I–III. München.
Elsen-Novák, G./Novák, M.: Der 'König der Gerechtigkeit'. Zur Ikonologie und Teleologie des 'Codex' Hammurapi. I: Baghdader Mitteilungen 37 (2006), pp. 131–156.
Julius Oppert and Joachim Menant (1877). Documents juridiques de l'Assyrie et de la Chaldee. París.
Thomas, D. Winton, ed. (1958). Documents from Old Testament Times. London and New York.
Beck, Roger B. (1999). World History: Patterns of Interaction. Evanston, IL: McDougal Littell. ISBN 0-395-87274-X.
Ny-Georgia-øyene

Ny-Georgia-øyene er en del av Vestprovinsen i Salomonøyene. De ligger nordvest for Guadalcanal. De største øyene er fjellrike og dekt av regnskog. De viktigste øyene i gruppe er Ny-Georgia, Vella Lavella, Kolombangara (en sovende vulkan), Gizo, Vangunu, Rendova og Tetepare. De er omgitt av korallrev. Marovolagunen er verdens største saltvannslagune. 
De største byene er Gizo, Munda og Noro. Viktigste næringsveger er skogbruk og fiske.


== Ny-Georgia ==
Ny-Georgia er den største øya i Vestprovinsen. Den er rundt 72 km lang og utgjør sørsida av Ny-Georgia-sundet. Den største byen er Munda.
Under andre verdenskrig hadde Japan en base ved Munda. 30. juni 1943 ilandsatte USA tropper på øya i et felttog for å ta basen. Det tok flere uker med jungelkrig før de lyktes 5. august, og det var først i slutten av måneden at USA hadde full kontroll over øya. På naboøyene fortsatte striden til oktober. 


== Kolombangara ==

Kolombangara er ei nærmest sirkelrund øy med en diameter på ca. 15 km. Øya er en vulkan som når 1770 meter ved Veve-fjellet. Øya er en del av den sørlige bredden av Ny-Georgia-sundet. Den er skogkledt og har få innbyggere. De fleste bor i landsbyene Ringgi og Mongga.
Fra mai til oktober 1943 hadde Japan flere militære enheter stasjonert på øya. Det var flere sjøslag i området, blant annet slaget ved Kulabukta og slaget om Kolombangara. 


== Gizo ==
Gizo er hovedstaden i Vestprovinsen. Den ligger på øya med samme navn, og har rundt 10 000 innbyggere. 2. april 2007 blei byen ramma av en tsunami.


== Kasolo ==
Kasolo er ei lita øy med en diameter på knapt 100 meter. Den er også kjent som Kennedy-øya etter en hendelse under andre verdenskrig. Allierte styrker satte i gang en operasjon for å avskjære en japansk forsyningskonvoi («Tokyo-ekspressen»). Torpedobåt PT-109, under kommando av seinere president John F. Kennedy (USA), deltok i operasjonen. Den blei imidlertid sjøl skutt i senk av den japanske destroyeren Amagiri. To av besetninga omkom. De øvrige elleve klarte etter fire timer å komme seg til Kasolo, om lag seks kilometer unna, og blei seinere berga herfra.
Glottaler

En glottal konsonant uttales ved at stemmebåndene føres sammen. Vokaler er av naturen produsert glottalt, men glottale konsonanter behøver ikke å være stemte.
På norsk er det én glottal konsonant, en ustemt frikativ [h].
I Det internasjonale fonetiske alfabetet er det bare tre glottale konsonanter. Det er en stemt og en ustemt frikativ (henholdsvis [h] og [ɦ], og en glottal plosiv [ʔ].
Allativ

Allativ er i lingvistikken en kasus i nominalsystemet. Det regnes som et lokalkasus.
Allativ betegner det som noen ting kommer til eller som noe legges på. På norsk uttrykkes allativrelasjonen vanligvis ved at preposisjonene på eller til settes foran det aktuelle ordet. For eksempel: Jeg legger nøklene på bordet (finsk: Laitan avaimet pöydälle) eller Jeg skal gå til bilen (menen autolle).
Quatis

Quatis er en by og kommune i delstaten Rio de Janeiro i sørøstregionen av Brasil. Kommunen grenser til nabokommunene Barra Mansa, Passa-Vinte (MG), Porto Real, Resende og Valença. Quatis har 12 200 (2006) innbyggere og dekker et areal på 286 km². Kommunen ble opprettet i 1990 ved å slå sammen to mindre kommuner.


== Referanser ==


== Eksterne lenker ==
Offisielt nettsted 
(en) Quatis (Rio de Janeiro) – kategori av bilder, video eller lyd på Commons
Edit Hovig

Edit Gunbjørg Hovig (født 29. desember 1923 i Overhalla, død 21. november 2007 i Trondheim) var en kor-dirigent fra Rissa og Trondheim.Hun var utdannet lærer og hadde viderutdannelse i musikk fra Northwestern University 1982. Hun begynte som dirigent i 1945, med Øvre Rissa songlag og dirigerte gjennom årene  flere kor: Fosenlagets sangkor, Sangkoret i BUL Nidaros og ungdomskoret Canzona. I Sangkoret i BUL Nidaros hadde hun Tove Ramlo som elev og assistentdirigent. 
Hovig mottok Sør-Trøndelag fylkes kulturpris i 1985 og Kongens fortjenstmedalje i 1994.


== Referanser ==
Partido Democrata Cristiano

Partido Democrata Cristiano (norsk: Kristendemokratisk parti), er et progressivt kristendemokratisk parti i Bolivia. Det ble grunnlagt 6. februar 1954.
Parti démocratie chrétienne du Québec

Parti démocratie chrétienne du Québec er et sosialkonservativt politisk parti i Quebec, Canada. Det ble grunnlagt i 2000 av Romerske katolikker sammen med Centre d’Information nationale Robert Rumilly. Grunnlegger og leder av partiet er Gilles Noël.
Partiets program er en blanding av kristen konservatisme og Québecnasjonalisme. Partiet er bekymret for den lave fødselsraten i Québec, det er mot likekjønnet ekteskap og abort, det ønsker mer støtte til familier og større tilgjengelighet av forbruksprodukter laget i Québec. 
Partiet fikk 3 575 stemmer ved valget i april 2003, det var 0,1 % av stemmetallet, og 1 620 stemmer ved valget i mars 2007, som tilsvarer 0,0 4% av stemmetallet.
7,5 mm Nagant

7,5 mm Nagant er en patron for Nagantrevolver
Den ble først brukt i 1887 av Sverige til sin Nagant M1887. Det norske forsvaret tok den i bruk fra 1893 da den belgiske Nagantrevolveren ble approbert i Norge som Nagant M1893. Prosjektilene til norsk/svensk Nagantrevolver var opprinnelig papirviklede blykuler med samme diameter som hylsa, de måtte derfor ha en innsnevret hæl for å gå ned i hylsa. Den norske Nagantrevolveren ble i 1914 byttet ut med Kongsberg Colt.


== Se også ==
Liste over patrontyper


== Referanser ==
SsangYong Rexton

SsangYong Rexton er en SUV bilmodellprodusert i Korea av SsangYong Motor Company fra 2001. Etterspørselen etter modellen har vært stor, og den selges over hele verden. Bilen kan leveres som to seters varebil eller med fem eller syv seter.
Bilen leveres kun med firehjulstrekk og med diesel 2.9, diesel 2.7 og 3.2bensin
2.9Literen til Rexton har samme motorblokk som Mercedes benz sin 2.9L dieselmotor.


== Eksterne lenker ==
SsangYong Rexton II offisielle nettsider
Test av Rexton rx290 på DinSide.no
Rexton – Testkonklusjon og Konkurrenter
Sinmoo

Sinmoo eller Shinmoo hapkido (Shin moo hapkido) er en hapkido stilart grunnlagt av Grandmaster Ji Han-Jae. GM Ji er en vekjent hapkido utøver som har hatt mye så si for hapkidos utvikling og utbredning utenfor Koreas grenser.
Det er mye kontrovers rundt Jis uttalelser vedrørende hapkido, dets utvikling og ikke minst hvem som «fant opp» selve navnet. Ji hevder det var han som først brukte hapkido som navn. Men dette er det flere som bestrider.


== Eksterne lenker ==
Oslo Hapkido Klubb
Nordic Hapkido Federation
Svensk Hapkido Forbund
Global Hapkido Federation Arkivert 25. april 2019 hos Wayback Machine.
Oslo Hapkido Klubb
Sangrok Mudo Hapkido
Hwardokwan Oslo
Norges Kampsport Forbund
Moss Mudo Hapkido
Rosenborg Hapkido
Union pour la Démocratie Française

Union pour la Démocratie Française (UDF) (norsk: Unionen for fransk demokrati) var et lite sentrumsparti i Frankrike. Partiet  ble stiftet i 1978 som en valgallianse til støtte for presidenten Valéry Giscard d'Estaing for å skape en motvekt til gaullistene på høyresiden. Navnet på partiet ble tatt fra Giscard d'Estaings bok, Fransk demokrati.
På en ekstraordinær generalforsamling 30. november 2007 ble det besluttet at partiet skulle innlemmes i Mouvement démocrate (MoDem), partiet som ble stiftet av François Bayrou etter presidentvalget 2007.


== Eksterne lenker ==
Offisielt nettsted 
(en) Union pour la démocratie française – kategori av bilder, video eller lyd på Commons
Enema of the State

Enema of the State er det tredje studioalbumet til det amerikanske bandet blink-182. Albumet ble gitt ut i juni i 1999 og regnes som gjennombruddsalbumet til bandet.


== Sporliste ==
«Dumpweed» – 2:23
«Don't Leave Me» – 2:23
«Aliens Exist» – 3:13
«Going Away to College» – 2:59
«What's My Age Again?» – 2:28
«Dysentery Gary» – 2:45
«Adam's Song» – 4:09
«All the Small Things» – 2:48
«The Party Song» – 2:19
«Mutt» – 3:23
«Wendy Clear» – 2:50
«Anthem» – 6:09Singlene fra dette albumet er «What's My Age Again», «All the Small Thigs» og «Adam's Song».


== Kilder ==

(en) Enema of the State på Discogs


== Eksterne lenker ==
(en) Enema of the State på Discogs 
(en) Enema of the State på MusicBrainz 
(en) Enema of the State på Spotify 
(en) Enema of the State på Spotify 
(en) Enema of the State på AllMusic
Palettkniv

Palettkniv er en knivlignende gjenstand med ikke-skjærende blad. Den blir brukt til å skrape paletten ren for malingrester.
Palettene i tre er ofte lakkert, og treverket dermed beskyttet mot kontakt med maling og løsemidler som kan ødelegge det. Samtidig er malingen beskyttet mot uheldige påvirkninger fra treverket. En skarp kniv kan lett skjære for dypt der et tynt stålblad uten egg bare skraper overflaten.
Palettkniv og maleskje blir i dag også brukt til å lage bilder med, med eller uten bruk av pensel i tillegg. Maleren Jakob Weidemann brukte forøvrig ifølge ham selv bare en gammel bordkniv til sine bilder.
Oppenborgen

Oppenborgen er en fellesbetegnelse for de to tettliggende bygdeborgene «Ormekula» og «Slotteberget», to forhistoriske forsvarsanlegg som ble trolig anlagt på Ringerike i perioden yngre romertid–folkevandringstiden (tilsvarende år 200–600 e.Kr.). Området ligger i et kupert barskogkledd utmark kalt Raukleiva, men de fleste regner det som Kilemoen. 
Raukleiva ligger i gangavstand rett øst for den moderne bebyggelsen øverst i Oppenåsen og et lite stykke nord-nordvest for de gamle storgårdene gårdene Kile og Follum, i Ringerike kommune. Dette er kun få kilometer fra urgården Ve, som trolig var svært sentral for det store gravfeltet på Veien, som er synonymt med Buskerud fylkes 1000-års sted. Gravfeltet er et av Nordens største gravfelt fra eldre jernalder (500 f.Kr.–550 e.Kr.) og viser at området en gang i tiden må ha vært svært betydningsfullt på den tiden.
De to forsvarsanleggene ligger på hver sin side av ei 20–25 meters bred kløft i Raukleiva og består av to parallellgående åskammer, som ligger nord-nordvestlig og sør-sørøstlig retning i terrenget. Dette er kun noen steinkast fra den den gamle oldtidsveien mot Ådal og Valdres, den såkalte «Vestsideveien», som for lengst har blitt utvidet til bilvei og asfaltert. Den østre bygdeborgen kalles «Ormekula» og den vestre «Slotteberget». Begge ligger på en bergtopp og er omgitt av stupbratte bergskrenter, kun med tilkomst fra nord. En av borgene viser spor etter en brann, i det steinene i muren er sintret på grunn av sterk varmepåvirkning. Begge har inngang fra sør. Begge forsvarsanleggene er forholdsvis likt utformet og har trolig tjent samme funksjon, men det er lite som tyder på at de ble benyttet som forsvar under krigerske handlinger.
Ormekula ligger på et platå med god plass og utsyn mot mot Ve og Veien, noe som samsvarer med teorien om at bygdeborger gjerne ble plassert slik at de hadde utsikt hjem. På de to platåene finnes to godt bevarte brønner, som aldri har gått tørre. Jordvollene på platået er formet som en hestesko. Man tenker seg at de var forsterket av en palisade av spissede tømmerstokker. Utenfor vollen er det plassert ut kampesteiner som skulle hefte eventuelle angripere, som også måtte forsere den sumplignende marken som omgir området rundt borgene, før de eventuelt kunne angripe selve forsvarsverkene.


== Se også ==
Heradsbygda
Hringariki Kulturminnepark
Kulturminner i Ringerike
Tjuvenborgen
Tjuenbor'n
Fjellbråtakollen
Nærstad skanse
Hesthagaberget (Hole)


== Referanser ==


== Kilder ==
«Ormekula». Kulturminnesøk. Riksantikvaren – Direktoratet for kulturminneforvaltning. 
«Slotteberget». Kulturminnesøk. Riksantikvaren – Direktoratet for kulturminneforvaltning. 
«Veien - Oppen: Ringerike kommune». Regional plan for kulturminnevern i Buskerud. Buskerud fylkeskommune.
Baltistan

Baltistan (urdu: بلتستان), også kjent som Baltiyul på balti-språket, er en region i den nordlige delen av pakistansk
Kashmir, på grensen til den kinesiske regionen Xinjiang. Baltistan ligger i Karakorum-fjellkjeden og er et utpreget fjellområde, med en gjennomsnittshøyde over havet på 3350 meter.
Baltistan er bebodd av hovedsakelig balti-muslimer, som er etterkommere av tibetanske folkegrupper som konverterte til islam fra den tibetanske buddhismen før 1500-tallet.
Maleskje

En maleskje, eller malekniv, er et vertøy som brukes til å lage malerier med. Den har form som en murskje, dvs skaft med en buet forlengelse som er festet til et skjelignende flatt blad, vanligvis av rustfritt eller forkrommet stål. Form og størrelse på bladet varierer.
Skjeen kan brukes til å blande farger med, legge farger på lerretet eller til å fjerne overflødig farge med. Den brukes både til olje- og akrylfarger. Kanten på en liten maleskje er også egnet til å legge inn tynne streker på bilder med. På grunn av at formen på maleskjeen ikke gjør denne egnet til skraping av paletten, pleier kunstnere ofte å ha en palettkniv til dette. Den kan brukes på samme måte som skjeen, og noen kunstnere bruker bare en gammel, sløv bordkniv med mykt blad.


== Kilder ==
Ray Smith: Kunstnerens håndbok Teknologisk forlag. ISBN 85 512 0308 2 (side 137 og 199)
Balti (folkeslag)

Balti-folket er etterkommere av tibetanske utvandrere til det som nå er det Pakistan-kontrollerte Baltistan. De finnes også i Kargil og Leh-distriktene i Ladakh, en region i det indisk-kontrollerte Jammu og Kashmir. Mange av dem er også spredt rundt i storbyene lengre sør, eksempelvis i Lahore i Punjab. Balti-folket teller om lag 400 000 mennesker.
Javadoc

Javadoc er et dataprogramverktøy fra Sun Microsystems brukt til å generere API-dokumentasjon fra Java-kode til HTML-format. Javadoc er industristandarden for å dokumentere Java-kode.


== Javadoc-tagger ==
Utviklere bruker spesielle kommentarer og Javadoc-tagger når de dokumenterer kildekoden. En kommentar i koden som starter med  /** er starten på en Javadoc-kommentar, og vil bli inkludert i den genererte HTML-en. En Javadoc-tag begynner med "@" (krøllalfa). Eksempler på tagger er gitt i den følgende tabellen.


== Referanser ==


== Eksterne lenker ==
Offisielt nettsted 
Javadoc-søkemotor
Stuart Bingham

Stuart Bingham (født 21. mai 1976 i Basildon) er en engelsk profesjonell snookerspiller.
Bingham ble verdensmester for amatører i 1996, og vant 4. mai 2015 verdensmesterskapet for profesjonelle som den tredje eldste spilleren gjennom tidene.


== Referanser ==


== Eksterne lenker ==
(en) Offisielt nettsted 
(en) Stuart Bingham – kategori av bilder, video eller lyd på Commons 
(de) Stuart Bingham – Munzinger Sportsarchiv 
(en) Stuart Bingham – CueTracker 
(en) Stuart Bingham på Twitter
Kristdemokraterna

Kristdemokraterna (forkortet KD) er et kristendemokratisk parti i Sverige. Det ble etablert, blant andre av Lewi Pethrus, som «Kristen demokratisk samling» (KDS) i 1964 og skiftet navn til «Kristdemokratiska Samhällspartiet» i 1987.  Partiet har hatt sitt nåværende navn siden 1996. KD vært representert i den svenske riksdagen siden 1991
Antall medlemmer var 24 479 ved årsskiftet 2004/2005.
I perioden 2019–2024 har partiet to representanter i Europaparlamentet. De sitter i Det europeiske folkepartiets gruppe.
Kristdemokratiska ungdomsförbundet (KDU) er det politiske ungdomsforbundet som er knyttet til Kristdemokraterna.


== Partiledelse ==


== Referanser ==


== Eksterne lenker ==
(sv) Offisielt nettsted 
(en) Kristdemokraterna – kategori av bilder, video eller lyd på Commons
Jacob Nielsen

For den færøyske politikeren, se Jacob Nielsen (politiker).Jacob Nielsen (født 26. mars 1768 i Christiania, død 15. desember 1822) var en norsk forretningsmann. Etter at Norges rikeste mann Bernt Anker døde i 1805, ble Nielsen hovedbestyrer i «Det Ankerske fideikommis», formuen den barnløse Anker etterlot seg. 
Nielsen deltok ved stormannsmøtet på Eidsvoll den 16. februar 1814. Til det første overordentlige Storting høsten 1814 var han 2. representant fra Christiania. Han var 2. suppleant fra samme valgrets til Stortinget i 1815, men møtte ikke.  
Jacob Nielsen var ridder av Dannebrogordenen (R.D.D.O.)Jacob Nielsen var far til telegrafdirektør Carsten Tank Nielsen og farfar til historikeren Yngvar Nielsen (1843–1916).


== Referanser ==


== Kilder ==
Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 632
Biografisk informasjon om    Jacob Nielsen   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Jacob Nielsen hos Norsk senter for forskningsdata
Veien gamle skole

Veien gamle skole er Ringerikes eldste skolebygning. Skolen ble innviet den 22. oktober 1864 og kostet kr 2 960,00 å bygge. Den fungerte som folkeskole uavbrutt fram til sommeren 1965. Fra høsten samme året tok nye Veien skole over, samtidig som Follum skolekrets ble innlemmet i Veien og Follum skole nedlagt. Opprinnelig var disse skolekretsene samme krets og soknet til Veien skole, men etter at Randsfjordbanen kom i 1868 ble det etablert en rekke nye fabrikker oppover langs Begnaelva. Det førte til at elevtallet steg så mye at man i 1898 måtte bygge en egen skole, Follum skole, for å ta av for Veien skole.
Veien gamle skole ligger på Veien i tidligere Norderhov kommune, nærmest midt inne i det store gravfeltet – Veien-feltet, og i sørøstenden av Heradsbygda. Den ble opprinnelig bygget etter initiativ fra residerende kapellan Peder Broch og gårdbruker, senere stortingsrepresentant Olaus Olsen Færden. Veien gamle skole er i dag skolemuseum.


== Se også ==
Heradsbygda
Hringariki Kulturminnepark
Oppenborgen
Veien
Veienmarka ungdomsskole
Uwe Dotzauer

Uwe Dotzauer (født 19. februar 1959) er en tidligere tysk kombinertløper.
Han representerte DDR fra 1977 til 1987. Han tok bronse i junior-VM 1977 og 1978. I sitt første internasjonale seniormesterskap ble han nummer fem under OL i Lake Placid 1980. Han beste prestasjon var under VM i Oslo 1982, der han var på det østtyske laget som tok gull i lagkonkurransen og tok bronse individuelt.
Hans eneste verdenscupseier fikk han sesongen 1983/84 i Seefeld. Denne sesongen ble han også nummer to sammenlagt i verdenscupen.


== Referanser ==


== Eksterne lenker ==
(de) Uwe Dotzauer – Munzinger Sportsarchiv 
(en) Uwe Dotzauer – Olympedia 
(en) Uwe Dotzauer – Sports-Reference (OL-resultater – arkivert) 
(en) Uwe Dotzauer – FIS (kombinert)
Bronx Zoo

Bronx Zoo er en dyrepark som ligger i Bronx Park i New York. Den drives av Wildlife Conservation Society, som også har tre andre zoologiske hager og et akvarium i New York. I parken, som er på 107 hektar, var det per 30. juni 2008 nærmere 67 000 dyr fordelt på 601 arter, mange av dem er utryddingstruet. Det er den største zoologiske hagen i en storby i USA.
Bronx Zoo ligger sør for New York botaniske hage. Området var tidligere eid av Fordham University, som solgte det til New York kommune for én dollar på vilkår at det skulle legges ut til dyrehage og botanisk hage. Slik ville universitetet sikre seg en grønn buffer mellom campus og den stadig voksende storbyen. 
Hagen åpnet sine porter 8. november 1899. Den hadde da 843 dyr fordelt på 22 utstillinger. Arkitektfirmaet Heins & LaFarge (George Lewis Heins og Christopher Grant LaFarge) stod bak en serie paviljonger i beaux-arts-stil, ordnet rundt et sentralt sjøløvebasseng. I dag finner vi utstillinger dels organisert etter arter (for eksempel fugler, reptiler), dels etter geografi (for eksempel Afrikas sletteland).


== Referanser ==


== Eksterne lenker ==
(en) Offisielt nettsted 
(en) Bronx Zoo – kategori av bilder, video eller lyd på Commons 
(en) Bronx Zoo – galleri av bilder, video eller lyd på Commons
Janne Happonen

Janne Mikael Happonen (født 18. juni 1984 i Kuopio) er en tidligere finsk skihopper.
Under junior-VM i 2001 og 2002 var Happonen med på å ta gull for Finland i laghopping. I 2002 i Schonach vant han også en individuell gullmedalje.
Under OL 2006 i Torino var Happonen med på å sikre finsk sølv i laghoppingen. 
Den 5. mars 2006 vant han sin første seier i verdenscupen i Lahtis, og gjentok bedriften i sesongavslutningen i Planica.
Hans personlige rekord er på 240 meter, satt i Vikersundbakken 13. februar 2011, som også er finsk rekord.


=== Sammenlagtplasseringer i verdenscupen ===


== Referanser ==


== Eksterne lenker ==
Offisielt nettsted 
(en) Janne Happonen – kategori av bilder, video eller lyd på Commons 
(en) Janne Happonen – Olympedia 
(en) Janne Happonen – Sports-Reference (OL-resultater – arkivert) 
(en) Janne Happonen – FIS (skihopping)
Fischer (selskap)

Fischer er et østerriksk skiselskap som lager ski for bruk i alpine og nordiske grener. Selskapet ble startet i 1924 av Josef Fischer. Det har produksjon av utstyr for både for profesjonelle utøvere og amatører. Fischer produserer også noe utstyr for tennis og ishockey.
Fischer har inngikk en samarbeidsavtale med norske Rottefella som gjaldt fra 2007–2008 sesongen. Rottefella-bindinger ble da standardbindingen for Fischers skistøvler, i motsetning til tidligere hvor Salomon produserte disse bindingene.


== Eksterne lenker ==
Offisielt nettsted 
(en) Fischer (company) – kategori av bilder, video eller lyd på Commons